# Službeni list C 197A/3. l

| | ISSN 1977-1088 |
| --- | --- |
| Službeni list
  Europske unije | C 197A |
| | |
| Hrvatsko izdanje | Informacije i objave | Svezak 59.3. lipnja 2016. |

ISSN 1977-1088

Službeni list

Europske unije

C 197A

Hrvatsko izdanje

Informacije i objave

Svezak 59.3. lipnja 2016.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2016/C 197A/01 | Oglas za slobodno radno mjesto člana Odbora za nadzor regulative razreda AD 14 (glavni savjetnik) — Glavno tajništvo — Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije — COM/2016/10367 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2016/C 197A/01

Oglas za slobodno radno mjesto člana Odbora za nadzor regulative razreda AD 14 (glavni savjetnik) — Glavno tajništvo — Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije — COM/2016/10367

1

---

| | Ispravci |
| --- | --- |
| 2016/C 197A/02 | Ispravak: Glavna uprava za proračun – Oglas za slobodno radno mjesto glavnog savjetnika (AD14) Bruxelles – (članak 29. stavak 2. Pravilnika o osoblju) – COM/2016/10366 ( SL C 188 A, 27.5.2016. ) | 5 |

Ispravci

2016/C 197A/02

Ispravak: Glavna uprava za proračun – Oglas za slobodno radno mjesto glavnog savjetnika (AD14) Bruxelles – (članak 29. stavak 2. Pravilnika o osoblju) – COM/2016/10366 ( SL C 188 A, 27.5.2016. )

( SL C 188 A, 27.5.2016. )

5

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 3.6.2016 | HR | Službeni list Europske unije | CA 197/1 |
| --- | --- | --- | --- |

3.6.2016

HR

Službeni list Europske unije

CA 197/1

---

Oglas za slobodno radno mjesto člana Odbora za nadzor regulative razreda AD 14 (glavni savjetnik)

Glavno tajništvo

Zapošljavanje člana privremenog osoblja u skladu s člankom 2. točkom (a) Uvjeta zaposlenja ostalih službenika Europske unije

COM/2016/10367

(2016/C 197 A/01)

O nama

Odbor za nadzor regulative (RSB) osnovan je Odlukom Komisije C(2015) 3263 i djeluje od 1. srpnja 2015. Odborom za nadzor regulative zamjenjuje se Odbor za procjenu utjecaja te on pridonosi Komisijinoj politici bolje regulative nadziranjem kvalitete procjena utjecaja, ex post evaluacija i provjera primjerenosti te davanjem mišljenja o nacrtima izvješća koji su povezani s njima. Tekstovi koji se podnose Odboru za nadzor regulative uglavnom će biti napisani na engleskom te će se o njima raspravljati na engleskom.

Odbor ima šest članova i predsjedavajućeg (razina Glavnog direktora). Od članova Odbora očekuje se da u punom radnom vremenu obavljaju svoje dužnosti u Odboru. Tri člana Odbora za nadzor regulative odabiru se među osobama koje ne rade u službama Komisije, a tri među osobljem Europske komisije. Vanjski članovi Odbora odabiru se na temelju dokazane akademske stručnosti u području procjene utjecaja, ex post evaluacija i opće regulatorne politike koja obuhvaća makroekonomiju, mikroekonomiju, društvene i okolišne politike.

Svi članovi Odbora obavljaju svoje dužnosti na fiksno, neobnovljivo razdoblje od tri godine i puno radno vrijeme rade za Odbor. Svi su članovi Odbora administrativno pripojeni Glavnom tajništvu. Na njih se primjenjuje Pravilnik o osoblju kojim se reguliraju uvjeti zaposlenja dužnosnika i ostalih službenika Europske unije te Komisijin Kodeks dobrog upravnog ponašanja. Njima su propisana stroga pravila o etici, povjerljivosti i sukobu interesa koja su posebno relevantna i važna u odnosu na djelatnosti Odbora. U skladu s Pravilnikom o osoblju, članovi Odbora mogu među ostalim objavljivati znanstvene radove tijekom obavljanja dužnosti, pod uvjetom da ih to ne ometa u obavljanju njihovih dužnosti.

Opis radnog mjesta

Izazovan posao člana Odbora za nadzor regulative čije će posebne dužnosti biti:

| — | procjenjivanje kvalitete nacrta izvješća o evaluacijama i provjerama primjerenosti postojećih politika te nacrta izvješća o procjeni utjecaja koje službe Komisije pripremaju kao potporu novim političkim inicijativama, |
| --- | --- |

—

procjenjivanje kvalitete nacrta izvješća o evaluacijama i provjerama primjerenosti postojećih politika te nacrta izvješća o procjeni utjecaja koje službe Komisije pripremaju kao potporu novim političkim inicijativama,

| — | pridonositi pripremi mišljenja službi Komisije o nacrtima izvješća o procjeni utjecaja, evaluacijama i provjerama primjerenosti te preporuka o tome kako ih se može poboljšati, |
| --- | --- |

—

pridonositi pripremi mišljenja službi Komisije o nacrtima izvješća o procjeni utjecaja, evaluacijama i provjerama primjerenosti te preporuka o tome kako ih se može poboljšati,

| — | pod vodstvom predsjedavajućeg, davanje savjeta pojedinim službama Komisije u pogledu primjene i tumačenja relevantnih smjernica u posebno zahtjevnim procjenama/evaluacijama i u pogledu metodoloških pitanja, kada je to relevantno. |
| --- | --- |

—

pod vodstvom predsjedavajućeg, davanje savjeta pojedinim službama Komisije u pogledu primjene i tumačenja relevantnih smjernica u posebno zahtjevnim procjenama/evaluacijama i u pogledu metodoloških pitanja, kada je to relevantno.

Traženi profil (kriteriji odabira)

Od uspješnog kandidata očekuje se sljedeće:

| — | dokazano znanje i kompetencija u području regulatornih politika, procjene utjecaja ili ex post evaluacijskih postupaka i metodologija, potkrijepljeno priloženim solidnim akademskim rezultatima, a pogotovo relevantnim publikacijama, |
| --- | --- |

—

dokazano znanje i kompetencija u području regulatornih politika, procjene utjecaja ili ex post evaluacijskih postupaka i metodologija, potkrijepljeno priloženim solidnim akademskim rezultatima, a pogotovo relevantnim publikacijama,

| — | vrlo dobro poznavanje politika EU-a i postupaka donošenja odluka u EU-u, uključujući Komisijinu politiku bolje regulative, |
| --- | --- |

—

vrlo dobro poznavanje politika EU-a i postupaka donošenja odluka u EU-u, uključujući Komisijinu politiku bolje regulative,

| — | jake analitičke vještine i vrlo dobra sposobnost strateškog razmišljanja, |
| --- | --- |

—

jake analitičke vještine i vrlo dobra sposobnost strateškog razmišljanja,

| — | posebna stručnost u jednom ili više sljedećih područja: makroekonomija, mikroekonomija, socijalna politika i okolišna politika, |
| --- | --- |

—

posebna stručnost u jednom ili više sljedećih područja: makroekonomija, mikroekonomija, socijalna politika i okolišna politika,

| — | vrlo dobra sposobnost organizacije i koordinacije zadataka i radnih odnosa te upravljanja njima, |
| --- | --- |

—

vrlo dobra sposobnost organizacije i koordinacije zadataka i radnih odnosa te upravljanja njima,

| — | izvrsne usmene i pisane komunikacijske vještine za učinkovitu i tečnu suradnju i komuniciranje s unutarnjim i vanjskim dionicima. |
| --- | --- |

—

izvrsne usmene i pisane komunikacijske vještine za učinkovitu i tečnu suradnju i komuniciranje s unutarnjim i vanjskim dionicima.

Kriteriji prihvatljivosti

Kako bi bili uključeni u postupak odabira, kandidati moraju do isteka roka prijave ispunjivati sljedeće formalne kriterije prihvatljivosti:

| — | državljanstvo: državljanstvo države članice Europske unije, |
| --- | --- |

—

državljanstvo: državljanstvo države članice Europske unije,

| — | sveučilišna diploma: kandidati moraju imati:






  — | razinu obrazovanja koja odgovara završenom sveučilišnom studiju, potvrđenu diplomom, ako je redovno trajanje studija najmanje četiri godine, ili |
| --- | --- | --- |

—

sveučilišna diploma: kandidati moraju imati:

—

razinu obrazovanja koja odgovara završenom sveučilišnom studiju, potvrđenu diplomom, ako je redovno trajanje studija najmanje četiri godine, ili

| — | razinu obrazovanja koja odgovara završenom sveučilišnom studiju, potvrđenu diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to se jednogodišnje profesionalno iskustvo ne ubraja u profesionalno iskustvo stečeno nakon završetka studija koje se traži dalje u tekstu), |
| --- | --- |

—

razinu obrazovanja koja odgovara završenom sveučilišnom studiju, potvrđenu diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to se jednogodišnje profesionalno iskustvo ne ubraja u profesionalno iskustvo stečeno nakon završetka studija koje se traži dalje u tekstu),

| — | profesionalno iskustvo: kandidati moraju imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja.
  Najmanje 5 godina navedenog profesionalnog iskustva mora biti iskustvo stečeno na savjetodavnom mjestu visoke razine izravno povezanom s područjem relevantnim za ovo radno mjesto. |
| --- | --- |

—

profesionalno iskustvo: kandidati moraju imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja.

Najmanje 5 godina navedenog profesionalnog iskustva mora biti iskustvo stečeno na savjetodavnom mjestu visoke razine izravno povezanom s područjem relevantnim za ovo radno mjesto.

| — | jezici: kandidati moraju imati temeljito znanje jednog od službenih jezika Europske unije (1) i zadovoljavajuće znanje još jednog od tih službenih jezika. |
| --- | --- |

—

jezici: kandidati moraju imati temeljito znanje jednog od službenih jezika Europske unije (1) i zadovoljavajuće znanje još jednog od tih službenih jezika.

| — | dobna granica: kandidati moraju biti mlađi od dobi za redovno umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti članak 52. točku (a) Pravilnika o osoblju) (2). |
| --- | --- |

—

dobna granica: kandidati moraju biti mlađi od dobi za redovno umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti članak 52. točku (a) Pravilnika o osoblju) (2).

Neovisnost i izjava o sukobu interesa

Prije preuzimanja dužnosti kandidati moraju potpisati izjavu kojom se obvezuju da će djelovati neovisno u javnom interesu i izjavu o svim interesima za koje bi se moglo smatrati da su u sukobu s njihovom neovisnošću.

Odabir i imenovanje

Europska komisija odabire i zapošljava glavnog savjetnika u skladu sa svojim postupcima odabira i zapošljavanja (vidjeti i Pregledni dokument o politici zapošljavanja viših dužnosnika (3)). U okviru postupka odabira kandidati koje je na intervju pozvao savjetodavni odbor za imenovanja Europske komisije morat će prethodno proći testiranja koja organiziraju vanjski konzultanti u centru za procjenu kandidata.

Postupak odabira, zbog funkcionalnih razloga te kako bi ga se u interesu kandidata i institucije završilo što je prije moguće, provest će se samo na engleskom i/ili francuskom jeziku (4).

Plaća i uvjeti zaposlenja utvrđeni su Uvjetima zaposlenja ostalih službenika Europske unije za članove privremenog osoblja koji obavljaju posao koji odgovara radnom mjestu glavnog savjetnika na razini AD 14 Europske unije. Riječ je o privremenom imenovanju na tri godine koje je neobnovljivo.

Kandidatima napominjemo da je, u skladu s Uvjetima zaposlenja ostalih službenika, svaki novi član osoblja obvezan uspješno odraditi probni rad u trajanju od devet mjeseci.

Mjesto rada je Bruxelles.

Jednake mogućnosti

Europska komisija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju.

Postupak prijave

Prije podnošenja prijave kandidati moraju pažljivo provjeriti ispunjuju li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije, profesionalno iskustvo i iskustvo savjetnika na visokoj razini te potrebne jezične sposobnosti. Neispunjivanje bilo kojeg od tih uvjeta dovodi do automatskog isključivanja kandidata iz postupka odabira.

Kandidati se moraju prijaviti internetom na internetskoj stranici:

https://ec.europa.eu/dgs/human-resources/seniormanagementvacancies/

slijedeći ondje dostupne upute koje se odnose na različite faze postupka.

Kandidati moraju imati važeću adresu e-pošte. Ta se adresa upotrebljava za identifikaciju njihove registracije i korespondenciju tijekom postupka odabira. Kandidati su dužni Europsku komisiju obavijestiti o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u PDF formatu te u elektronički obrazac prijave unijeti motivacijsko pismo (najviše 8 000 znakova). Životopis i motivacijsko pismo moraju biti napisani na engleskom, francuskom ili njemačkom jeziku.

Po završetku postupka elektroničke prijave na zaslonu će se prikazati registracijski broj prijave koji se mora zapisati i sačuvati. Taj referentni broj kandidati moraju navesti u svoj korespondenciji koja se odnosi na njihovu prijavu.

Postupak registracije završen je tek kada kandidat dobije registracijski broj. Time se ujedno potvrđuje da su uneseni podaci registrirani.

Ako kandidat ne dobije registracijski broj, njegova prijava nije registrirana!

Kandidati ne mogu pratiti postupak obrade svoje prijave na internetu. Europska komisija izravno obavješćuje kandidate o statusu njihove prijave.

Ako se kandidat zbog invalidnosti ne može prijaviti internetom, svoju prijavu (životopis i motivacijsko pismo) može poslati u papirnatom obliku preporučenom poštom na sljedeću adresu: European Commission, Directorate-General for Human Resources and Security, Unit for Senior Management & CCA, SC11 8/59, 1049 Bruxelles/Brussel, BELGIQUE/BELGIË, uz jasno navedenu sljedeću napomenu: Vacancy for Members of the Regulatory Scrutiny Board (COM/2016/10367), s time da datum poštanskog pečata ne smije biti kasniji od dana isteka roka za podnošenje prijave. Sva daljnja komunikacija između kandidata i Komisije odvijat će se poštom. Kandidati s invalidnošću uz prijavu moraju priložiti potvrdu o invalidnosti koju je izdalo ovlašteno tijelo. Na posebnom listu papira moraju navesti sve posebne uvjete koje im treba osigurati kako bi im se olakšalo sudjelovanje u postupku odabira.

Ako su vam potrebne dodatne informacije ili imate tehničkih poteškoća, obratite nam se e-poštom na adresu: HR-MANAGEMENT-ONLINE@ec.europa.eu

Rok za prijavu

Rok za prijavu je 1. srpnja 2016. u 12 sati (podne) prema briselskom vremenu, nakon čega elektronička prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka pa će ga morati ponoviti. Nakon isteka roka za podnošenje prijave unos podataka u elektronički obrazac više nije moguć. Zakašnjele prijave ne prihvaćaju se.

Važna informacija za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Zaštita osobnih podataka

Europska komisija jamči da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (5).

---

(1)  http://ec.europa.eu/languages/policy/language-policy/official_languages_en.htm

(2)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:EN:PDF

(3)  http://ec.europa.eu/civil_service/docs/official_policy_en.pdf

(4)  Odbor za odabir pobrinut će se da izvorni govornici tih jezika nemaju neprimjerenu prednost.

(5)  SL L 8, 12.1.2001., str.1.

---

Ispravci

| 3.6.2016 | HR | Službeni list Europske unije | CA 197/5 |
| --- | --- | --- | --- |

3.6.2016

HR

Službeni list Europske unije

CA 197/5

---

Ispravak: Glavna uprava za proračun – Oglas za slobodno radno mjesto glavnog savjetnika (AD14) Bruxelles – (članak 29. stavak 2. Pravilnika o osoblju) – COM/2016/10366

(
  Službeni list Europske unije C 188 A od 27. svibnja 2016.
  )

(2016/C 197 A/02)

Na stranici 4., ispod „Roka za prijavu”:

| umjesto: | „Rok za prijavu jest 24. lipnja 2016. Nakon 12 sati (podne) prema briselskom vremenu elektronička prijava više neće biti moguća.
  Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćamo.”; |
| --- | --- |

umjesto:

„Rok za prijavu jest 24. lipnja 2016. Nakon 12 sati (podne) prema briselskom vremenu elektronička prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćamo.”;

| treba stajati: | „Rok za prijavu jest 1. srpnja 2016. Nakon 12 sati (podne) prema briselskom vremenu elektronička prijava više neće biti moguća.
  Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćamo.” |
| --- | --- |

treba stajati:

„Rok za prijavu jest 1. srpnja 2016. Nakon 12 sati (podne) prema briselskom vremenu elektronička prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćamo.”

---